Jeg er i dag ærgerlig over, at jeg ikke fik læst på Trustpilot førend jeg handlede hos dette firma, for jeg kan se at der er indlæg med en del positive oplevelser i salgsfasen. Men kigger man på opfølgning og værksted kan jeg også se, at jeg absolut ikke er den første, som er  utilfreds. Og for mig har det i den grad været en kedelig oplevelse hos Jønssons Auto og jeg er stadigvæk den dag i dag målløs over, at deres virksomhed kan overleve med den indstilling.Nå, men vi køber en fabriksny Hyundai i20 Vision+ i september 2017 og tro mig - en perfekt oplevelse, ingen smalle steder. Men det skulle hurtigt ændre sig, for fra dag ét er der fejl på bilen og så var det op ad bakke.Der var fejl i form af blandt andet defekt lysstyreboks, defekt rataksel, bagagerumsklap der ikke virker ordentligt, defekte dæktryksventiler osv. Det lykkedes dem dog, over lang tid, at få lavet disse ting. Til stor tidsmæssig gene for os.Det værste var dog, at touchskærmen var og fortsat er, defekt. Den blinkede/flimrede periodisk og vi ønsker naturligvis dette udbedret da det er så kraftigt, at det udover at være meget generende også udgjorde en sikkerhedsrisiko.Ved første henvendelse til værkføreren bliver vi mødt med en arrogance man heldigvis ikke finder andre steder.Han afviser fuldstændigt, at der er fejl på skærmen. Vi fastholder dog, at der er noget galt. De lover, at kontakte importøren og vende tilbage til os. Det sker ikke.Vi henvender os derfor gentagne gange over de næste måneder og bliver igen blankt afvist. Vi kontakter derfor FDM og hører om vores rettigheder. Vi bliver rådet til, at dokumentere fejlen. Det lykkedes os og vi afleverer videoen til Jønssons Auto.Igen sker der intet.Vi henvender os derfor til direktøren af Jønssons Auto i håb om, at få sat skub i tingene. Igen sker der intet.Vi er på dette tidspunkt så utilfreds med bilen og den ligegyldige og manglende service fra Jønssons Auto, at vi ønsker, at returnere bilen. Dette afviser han, men lige pludselig er man godt bekendt med fejlen på skærmen - citat:"Meldingen er at man er bekendt med forholdet , når lysstyrke er skruet helt i bund , at der kan periodisk forekomme flimmer på skærmen. Der er pt ikke en løsning på det , og det kan forekomme på alle modeller med touch skærme." Citat slut.Ligeledes - citat:"Fabrikken , samt importør og Jønssons auto A/S fastholder at det er fuldstændigt normalt omkring lettere periodisk flimmeren ved nedskruning til laveste punkt på toutch skærm på regulator." Citat slut.Hyundai / Jønssons Auto sælger derfor bevist fejlbehæftede touchskærm/biler? (som i øvrigt forekommer uanset lysstyrke.)Vi ser os nødtaget til, at få oprettet en sag hos FDM. FDM ser vores materiale igennem og giver os 100% medhold og vurderer også, at fejlen udgør en sikkerhedsrisiko. Sagen strækker sig desværre i langdrag pga. sommerferie og lange svartider fra Jønssons Auto.Det ender med, at Jønssons Auto køber bilen tilbage i ren handel med stort økonomisk tab for os. Men vi kan simpelhent ikke leve med en defekt bil.Jeg håber inderligt, at du ikke lader dig forblænde af fine salgslokaler og en rar salgschef.Bilen er nu sat til salg for kr. 169.000 - og mon den ikke stadig har en fejl i touchskærmen?Det har været en meget kedelig oplevelse at være kunde hos Jønssons Auto og min anbefaling er derfor - hold Jer langt væk fra dette firma.